Publication: Magyar Közlöny
Issue: MK-2001-132 (Year: 2001, Number: 132)
Era: 1990-2004
Section: Az indítvány benyújtását követően az Országgyűlés elfogadta az Országos Ítélőtábla székhelyének és illetékességi területének megállapításáról, valamint az igazságszolgáltatás működését érintő egyes törvények módosításáról szóló 1999. évi CX. törvényt (a továbbiakban: Itv3.).
Paragraph Index: 844

Az indítvány benyújtását követően az Országgyűlés elfogadta az Országos Ítélőtábla székhelyének és illetékességi területének megállapításáról, valamint az igazságszolgáltatás működését érintő egyes törvények módosításáról szóló 1999. évi CX. törvényt (a továbbiakban: Itv3.). Az indítványozó ennek ismeretében fenntartotta indítványát, mert álláspontja szerint „az alkotmánymódosító hatalom több ítélőtábla felállítását tartotta szükségesnek.” 2001/132. szám Emellett az indítványozó a Legfelsőbb Bíróságéval azonos illetékességű bíróság létrehozását „logikailag indokolatlannak” tartja, mivel „egyetlen ítélőtábla funkciója a Legfelsőbb Bíróságon belül elkülönített, kizárólag ítélkezéssel foglalkozó részleg kialakításával is ellátható, vagyis nem igényli az elkülönült bírósági szint, az ítélőtábla felállítását.” Mindezek alapján az indítványozó úgy ítélte meg, hogy az Országos Ítélőtábla felállításával az Országgyűlés nem szüntette meg az alkotmányellenes mulasztást, ezért kérte az Alkotmánybíróságtól, hogy hívja fel az Országgyűlést jogalkotói feladatának teljesítésére.

Source: https://magyarkozlony.hu/hivatalos-lapok/cb0536f3e2df17ce647c02ccde49cdb6ea820eb2/dokumentumok/8540dae2d6d466396f216430d2c113fa53f0a033/letoltes